Document ID: 31992R0645

KOMISSION ASETUS (ETY) N:o 645/92,
annettu 13 päivänä maaliskuuta 1992,
neuvoston asetuksen (ETY) N:o 2641/80 soveltamista koskevista yksityiskohtaisista säännöistä tietyistä kolmansista maista peräisin olevien lampaan- ja vuohenliha-alan tuotteiden tuonnin osalta annetun asetuksen (ETY) N:o 19/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan- ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on viimeksi muutettuna asetuksella (ETY) N:o 1741/91(2), ja erityisesti sen 15 artiklan 2 kohdan,
ottaa huomioon lampaan- ja vuohenliha-alan yhteisestä markkinajärjestelystä annetussa asetuksessa (ETY) N:o 1837/80 säädetyistä tietyistä tuonnin yksityiskohtaisista säännöistä poikkeamisesta 14 päivänä lokakuuta 1980 annetun neuvoston asetuksen (ETY) N:o 2641/80(3), sellaisena kuin se on muutettuna asetuksella (ETY) N:o 3939/87(4), ja erityisesti sen 1 artiklan 2 kohdan,
sekä katsoo, että
asetuksen (ETY) N:o 2641/80 soveltamista koskevista yksityiskohtaisista säännöistä tietyistä kolmansista maista peräisin olevien lampaan- ja vuohenliha-alan tuotteiden tuonnin osalta 6 päivänä tammikuuta 1982 annettu komission asetus (ETY) N:o 19/82(5), sellaisena kuin se on viimeksi muutettuna asetuksella (ETY) N:o 823/91(6), koskee erityisesti sopimuksien vapaaehtoisesta rajoittamisesta yhteydessä annettuja todistuksia, ja sen liite III sisältää luettelon vientitodistusten liikkeeseen laskemiseen valtuutetuista toimielimistä kolmansissa maissa,
Unkari ja Argentiina ovat muuttaneet vientitodistusten liikkeeseen laskemisesta vastaavia viranomaisia; tämän vuoksi olisi muutettava asetuksen (ETY) N:o 19/82 liite III ilmoittamalla vientitodistusten liikkeeseen laskemiseen Unkarissa ja Argentiinassa valtuutetut toimielimet, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (ETY) N:o 19/82 liite III seuraavasti:
1) Korvataan I kohdassa toimielin "Junta nacional de carnes" toimielimellä "Secretaría de agricultura, ganadería y pesca".
2) Korvataan V kohdassa toimielin "Terimpex" toimielimellä "Ministry of International Economic Relations".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä huhtikuuta 1992.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä maaliskuuta 1992.

Labels: 3
17
5